Okresná prokuratúra Komárno 
Pohraničná 6, 945 28 Komárno 1 	

Sp. zn. : 1 Pv 539/12/4401	Komárno, 4.6.2014
EEČ : 2-30-86-2014

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov.

Rozhodol: 	prokurátor Okresnej prokuratúry Komárno
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Komárno zo dňa 11.10.2012, spisová značka 1 Pv 539/12/4401, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Dňa 26. augusta 2012 v čase okolo 11.30 hod. v meste XXXXX, na XXXXX ulici číslo XXXXX v predajni obchodného domu XXXXX so sídlom XXXXX odcudzila 5 kusov dámskych pyžám, 4 kusy dámskych nohavičiek, 3 kusy  podprseniek, 3 kusy dámskych tričiek, jednu dievčenskú bundu, jedny pančušky, 4 balenia tradičných špekáčikov, 4 kusy krémových dezertov, 4 balenia jahodovo čokoládových kornútikov, 4 kusy mliečnej čokolády Milka po 100 gramoch, 2 balenia maslových sušienok, 5 kusov miečnych dezertov, 4 balenia kuracích  pŕs s kosťou, 4 balenia  bravčového karé s kosťou po 750 gramoch, 4 balenia pochúťkových párkov po 500 gramoch, 4 kusy syru Gouda po 400 gramoch, 4 kusy maďarskej klobásy  po 250 gramoch, 4 kusy Ramy Classik po 400 gramoch, 5 kusov salámy 2 druhy po 750 gramoch,  jedno chladené kura o hmotnosti 1,4 kilogramu, 2 kusy gumových medvedíkov,  3 kusy  Margot po 100 gramoch, 1 balenie  Mini karamelových tyčiniek, 3 balenia Kinder čokolád, 4 kusy salámy Edel, 2 kusy chladených kurčiat po 1,3 kilogramu, jedno chladené kura o hmotnosti 1,5 kilogramu, 2 kusy Duo-čoko nátierok, 4 kusy tavených syrov, 3 balenia kávy 3 v 1 Classik, 2 balenia kávy štandard po 500 gramoch, 2 kusy tyčiniek Koko, 3 kusy tavených syrov v črievku, 4 balenia salámy sort., 2 kusy deo sprejov po 150 mililitrov v celkovej hodnote 331,39 Eur a to takým spôsobom, že v predajni naložila uvedený tovar do nákupného vozíka a následne vozík s tovarom vytlačila cez vchodové dvere von z predajne, čím sa vyhla pokladniam a za uvedený tovar nezaplatila, čím poškodenej spoločnosti  spôsobila škodu vo výške 331,39 Eur.

Uznesením prokurátora Okresnej prokuratúry Komárno zo dňa 11.10.2012, spisová značka 1 Pv 539/12/4401, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
	Prokurátor Okresnej prokuratúry Komárno uznesením sp. zn. 1Pv 539/12/4401 – 6 z 11. októbra  2012 rozhodol v zmysle § 216 odsek 1 Trestného poriadku o podmienečnom zastavení trestného stíhania vedeného proti mladistvej obvinenej XXXXX, narodenej XXXXX v XXXXX, trvale bytom XXXXX, prechodne bytom XXXXX pre prečin krádeže podľa ustanovenia §-u 212 odsek 1 Trestného zákona  na tom skutkovom základe, že 26. augusta 2012 v čase okolo 11.30 hod. v meste XXXXX, na XXXXX ulici číslo XXXXX v predajni obchodného domu XXXXX so sídlom XXXXX odcudzila 5 kusov dámskych pyžám, 4 kusy dámskych nohavičiek, 3 kusy podprseniek, 3 kusy dámskych tričiek, jednu dievčenskú bundu, jedny pančušky, 4 balenia tradičných špekáčikov, 4 kusy krémových dezertov, 4 balenia jahodovo čokoládových kornútikov, 4 kusy mliečnej čokolády Milka po 100 gramoch, 2 balenia maslových sušienok, 5 kusov mliečnych dezertov, 4 balenia kuracích  pŕs s kosťou, 4 balenia  bravčového karé s kosťou po 750 gramoch, 4 balenia pochúťkových párkov po 500 gramoch, 4 kusy syru Gouda po 400 gramoch, 4 kusy maďarskej klobásy  po 250 gramoch, 4 kusy Ramy Classik po 400 gramoch, 5 kusov salámy 2 druhy po 750 gramoch,  jedno chladené kura o hmotnosti 1,4 kilogramu, 2 kusy gumových medvedíkov,  3 kusy  Margot po 100 gramoch, 1 balenie  Mini karamelových tyčiniek, 3 balenia Kinder čokolád, 4 kusy salámy Edel, 2 kusy chladených kurčiat po 1,3 kilogramu, jedno chladené kura o hmotnosti 1,5 kilogramu, 2 kusy Duo-čoko nátierok, 4 kusy tavených syrov, 3 balenia kávy 3 v 1 Classik, 2 balenia kávy štandard po 500 gramoch, 2 kusy tyčiniek Koko, 3 kusy tavených syrov v črievku, 4 balenia salámy sort., 2 kusy deo sprejov po 150 mililitrov v celkovej hodnote 331,39 Eur, a to takým spôsobom, že v predajni naložila uvedený tovar do nákupného vozíka a následne vozík s tovarom vytlačila cez vchodové dvere von z predajne, čím sa vyhla pokladniam a za uvedený tovar nezaplatila, čím poškodenej spoločnosti  spôsobila škodu vo výške 331,39 Eur.
	Podľa § 216 odsek 2 Trestného poriadku jej bola stanovená skúšobná doba 18 mesiacov, ktorá začala plynúť dňom 6. novembra 2012, t. j. od právoplatnosti uznesenia o podmienečnom zastavení trestného stíhania.
	V zmysle § 217 odsek 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.
	Skúšobná doba u obvinenej uplynula 6. mája 2014. Obvinenej rozhodnutím o podmienečnom zastavení trestného stíhania nebola uložená povinnosť nahradiť škodu a neboli jej uložené ani iné obmedzenia.
	Po uplynutí skúšobnej doby bol zabezpečený odpis z registra trestov a bola vyžiadaná správa od Okresného úradu XXXXX, Obvodného oddelenia Policajného zboru XXXXX a Obecného úradu XXXXX  so zameraním, či sa mladistvá obvinená počas skúšobnej doby dopustila priestupku alebo iného protiprávneho konania.
	Z obsahu doručených listín bolo zistené, že v priebehu skúšobnej doby mladistvá obvinená viedla riadny život, nedopustila sa žiadneho trestného činu ani priestupku a negatívne poznatky o nej nie sú známe. Možno teda konštatovať, že obvinená viedla riadny život počas celej skúšobnej doby.
	Vzhľadom na to, že u obvinenej boli splnené zákonné podmienky vyslovenia, že sa v skúšobnej dobe podmienečného zastavenia trestného stíhania osvedčila, rozhodol som tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Michal Škvára
prokurátor